на максимално допустими маси на регистрация/експлоатация.
 4.1.
 За целите на регистрацията и пускането в експлоатация на превозни средства, чийто тип е одобрен съгласно настоящия регламент, националните органи определят за всеки вариант и версия в рамките на типа превозно средство всички долупосочени маси, които са разрешени за национално или международно движение в съответствие с Директива 96/53/ЕО:
 а)регистрационна/експлоатационна допустима максимална маса с товар;
 б)регистрационна/експлоатационна допустима максимална маса на оста (осите);
 в)регистрационна/експлоатационна допустима максимална маса на групата оси;
 г)регистрационна/експлоатационна допустима максимална теглена маса;
 д)регистрационна/експлоатационна допустима максимална маса с товар на състав от превозни средства.
 4.2.
 Националните органи установяват процедурата за определяне на посочените в точка 4.1. допустими максимални маси на регистрация/експлоатация. Те определят компетентния орган, оправомощен да определя тези маси, и уточняват информацията, която трябва да му бъде представяна.
 4.3.
 Допустими максимални маси на регистрация/експлоатация, определени съгласно процедурата, посочена в точка 4.1., не могат да надвишават максималните маси, посочени в точка 2.1.
 4.4.
 Компетентният орган се допитва до производителя по отношение на разпределението на масата върху осите или групите оси, за да се гарантира правилното функциониране на системите на превозното средство, по-конкретно спирачната и кормилната уредба.
 4.5.
 При определяне на допустимите максимални маси на регистрация/експлоатация националните органи осигуряват необходимото, за да продължи спазването на изискванията на регулаторните актове, изброени в части I и II на приложение II към Регламент (ЕС) 2018/858.
 4.6
 Когато националните органи заключат, че изискванията на някой от регулаторните актове, изброени в части I и II на приложение II към Регламент (ЕС) 2018/858, с изключение на настоящия регламент, не се спазват повече, те изискват провеждането на нови изпитвания и предоставянето, ако е такъв случаят, на ново одобряване или разширение на типа от страна на органа по одобряване на типа, който е предоставил първоначалното одобряване на типа съгласно съответния регулаторен акт.
 Раздел Б
 Превозни средства от категории М1 и N1
 1.
 Допустими максимални размери
 1.1.
 Размерите не трябва да надвишават следните стойности:
 1.1.1.
 Дължина: 12,00 m
 1.1.2.
 Широчина:
 а)M1: 2,55 m;
 б)N1: 2,55 m;
 в)N1: 2,60 m за превозните средства, оборудвани с каросерия с дебелина на изолираните стени, която е не по-малка от 45 mm, и която е с код 04 или 05, както е посочено в допълнение 2 на приложение II към Регламент (ЕС) 2018/858.
 1.1.3.
 Височина: 4,00 m
 1.2.
 За целите на измерване на дължината, широчината и височината, превозното средство трябва да е с масата си в готовност за движение, поставено на хоризонтална и равна повърхност, като гумите се напомпват до налягането, препоръчано от производителя.
 1.3.
 Устройствата и оборудването, посочени в раздел Д, не се вземат предвид при определяне на дължината, широчината и височината.
 2.
 Разпределение на масите
 2.1.
 Сумата на технически допустимите максимални маси върху осите не трябва да е по-малка от технически допустимата максимална маса с товар на превозното средство.
 2.2.
 Технически допустимата максимална маса с товар на превозното средство не трябва да е по-малка от масата на превозното средство в готовност за движение плюс масата на пътниците, плюс масата на незадължителното оборудване, плюс масата на теглително-прикачното устройство, ако не е включена в масата в готовност за